Postup pri akceptovaní domácich a zahraničných grantov

Pri spracúvaní podkladov z VVŠ o úspešnosti domácich a zahraničných grantov v období od 1. 11. 2009 do 31. 12. 2009 a zvlášť v období od 1. 1. 2010 do 31. 10. 2010 sa postupovalo v súlade s pokynmi na zaraďovanie grantov uvedenými v žiadosti o vypracovanie podkladov.

Okrem iného pri (ne)akceptovaní grantov uvedených VVŠ:

1. V DG neboli uznané alebo sa nezapočítavali: 
-	nebola vyčíslená suma pridelených finančných prostriedkov,
-	projekty LPP („Podpora ľudského potenciálu“ v rámci APVV),
-	štátne programy,
-	rozvojové projekty MŠVVaŠ SR.

2. Vo výskumných ZG neboli uznané:
-	tie, ktoré neboli výskumné, ale edukačné, boli presunuté do ostatných ZG – tam boli akceptované,
-	tie, pri ktorých chýbala identifikácia zmluvy, boli presunuté do ostatných ZG – tam boli akceptované,
-	tie, pri ktorých nebola vyčíslená suma pridelených finančných prostriedkov,
-	tie, pri ktorých boli finančné prostriedky získané z MŠVVaŠ SR, boli presunuté do ostatných DG – tam boli akceptované,
-	tie, pri ktorých podľa výšky grantu za sledované obdobie nešlo o výskumný grant, ale o pobytový grant, tie boli presunuté medzi ostatné ZG – tam boli akceptované,
-	v prípade uvedenia grantov z APVV – tieto boli presunuté do domácich grantov – tam boli akceptované,
-	programy ERASMUS, TEMPUS, LEONARDO, DAAD, CEEPUS, SAIA, LLP, International Visegrad Fund – boli presunuté a akceptované v ostatných ZG.

3. V ostatných ZG neboli uznané tie, pri ktorých:
-	nebola vyčíslená suma pridelených finančných prostriedkov,
-	išlo napr. o domáce granty na vzdelávacie procesy.